মুর্শিদাবাদের বাস দুর্ঘটনায় প্রাথমিকভাবে পরিবহণ মন্ত্রী শুভেন্দু অধিকারী ও পরিববহণ সচিব আলাপন বন্দ্যোপাধ্যায়কে দায়িত্ব দিলেও, আর ঝুঁকি নিতে চাইলেন না মুখ্যমন্ত্রী। তিনি নিজেই ছুটলেন দুর্ঘটনাস্থলে।
নবান্নে নিজের কর্মসূচী কাটছাঁট করে, নেতাজি ইন্ডোর স্টেডিয়ামে সরকারি অনুষ্ঠানে নমো নমো করে ভাষণ দিয়েই দৌলতাবাদে দুর্ঘটনাস্থলে রওনা দেন মমতা।
তার আগে সরকারি অনুষ্ঠান থেকেই মুখ্যমন্ত্রী ঘোষণা করে দেন, দুর্ঘটনায় মৃতদের জন্য ৫ লাখ টাকা, গুরুতর আহতদের জন্য ১ লাখ টাকা ও কম আহতদের জন্য ৫০ হাজার টাকা দেওয়া হবে সরকারের তরফ থেকে। 

এই বিষয়ে অন্যান্য খবর

বাস দুর্ঘটনার রাগ পুলিশের উপর গিয়ে পড়ল, রণক্ষেত্র মুর্শিদাবাদ, দেখুন ভিডিও


মুখ্যমন্ত্রী বলেন, দুর্ঘটনাস্থল থেকে ২ জনের দেহ ও ৮ জনকে জীবিত উদ্ধার করা সম্ভব হয়েছে এখনও পর্যন্ত। 
দেখুন ভিডিও-
 

সূত্রের খবর, দুর্ঘটনার প্রাথমিক রিপোর্ট জমা পড়েছে নবান্নে। কুয়াশার জন্যই দুর্ঘটনা ঘটেছে বলে উল্লেখ রয়েছে সেই রিপোর্টে। জানা গিয়েছে, পরিবহণ দফতর ও পুলিশের তরফ থেকেও ঘটনার পৃথক তদন্ত করে দেখা হবে।
অন্যদিকে দুর্ঘটনার জন্য আনা হয়েছে এনডিআরএফ টিমকেও। পাশাপাশি বাসটিকে তোলার জন্য উচ্চ ক্ষমতাসম্পন্ন ক্রেনের সাহায্য নেওয়া হবে বলেও জানা গিয়েছে।